Mai multe bărci și un echipaj cu doi scafandri participă joi seara la o acțiune de căutare-salvare a unei persoane din canalul Bega.
ISU Timiș a fost sesizat joi seara, în jurul orei 20.45, cu privire la o persoană posibil căzută în canalul Bega, în Timișoara, pe strada Tudor Vladimirescu.
Au fost alertate Detașamentele 1 si 2 de Pompieri Timișoara și la fața locului se intervine cu două autospeciale echipate cu două bărci, un echipaj cu doi scafandri, un echipaj SMURD, precum și un balon de iluminat.
Pompierii spun că, pentru misiunea de căutare-salvare, sunt dislocate alte cinci bărci și baloane de iluminat din cadrul celorlaltor subunități de intervenție ale ISU Timiș.
Intervenția este în desfășurare.